CELEX: 62010CA0123
Language: mt
Date: 2011-10-20 00:00:00
Title: Kawża C-123/10: Sentenza tal-Qorti tal-Ġustizzja (Ir-Raba’ Awla) tal- 20 ta’ Ottubru 2011 (talba għal deċiżjoni preliminari mill-Oberster Gerichtshof — L-Awstrija) — Waltraud Brachner vs Pensionsversicherungsanstalt (Politika soċjali — Trattament ugwali bejn irġiel u nisa fil-qasam tas-sigurtà soċjali — Direttiva 79/7/KEE — Artikoli 3(1) u 4(1) — Skema nazzjonali ta’ aġġustament annwali tal-pensjonijiet — Żieda eċċezzjonali tal-pensjonijiet għas-sena 2008 — Esklużjoni minn din iż-żieda għall-pensjonijiet li l-ammont tagħhom huwa inqas mill-ammont standard tas-suppliment biex jikkumpensa — Żieda eċċezzjonali ta’ dan l-ammont standard għas-sena 2008 — Esklużjoni mill-benefiċċju ta’ suppliment biex jikkumpensa għall-pensjonanti li d-dħul minnhom, li jinkludi dak tal-konjuġi li jifforma parti mid-dar, jisboq l-imsemmi ammont standard — Kamp ta’ applikazzjoni tad-direttiva — Diskriminazzjoni indiretta kontra n-nisa — Ġustifikazzjoni — Assenza)

10.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 362/7
            
         Sentenza tal-Qorti tal-Ġustizzja (Ir-Raba’ Awla) tal-20 ta’ Ottubru 2011 (talba għal deċiżjoni preliminari mill-Oberster Gerichtshof — L-Awstrija) — Waltraud Brachner vs Pensionsversicherungsanstalt
   (Kawża C-123/10) (1)
   
   (Politika soċjali - Trattament ugwali bejn irġiel u nisa fil-qasam tas-sigurtà soċjali - Direttiva 79/7/KEE - Artikoli 3(1) u 4(1) - Skema nazzjonali ta’ aġġustament annwali tal-pensjonijiet - Żieda eċċezzjonali tal-pensjonijiet għas-sena 2008 - Esklużjoni minn din iż-żieda għall-pensjonijiet li l-ammont tagħhom huwa inqas mill-ammont standard tas-suppliment biex jikkumpensa - Żieda eċċezzjonali ta’ dan l-ammont standard għas-sena 2008 - Esklużjoni mill-benefiċċju ta’ suppliment biex jikkumpensa għall-pensjonanti li d-dħul minnhom, li jinkludi dak tal-konjuġi li jifforma parti mid-dar, jisboq l-imsemmi ammont standard - Kamp ta’ applikazzjoni tad-direttiva - Diskriminazzjoni indiretta kontra n-nisa - Ġustifikazzjoni - Assenza)
   2011/C 362/09
   Lingwa tal-kawża: il-Ġermaniż
   
      Qorti tar-rinviju
   
   Oberster Gerichtshof
   
      Partijiet fil-kawża prinċipali
   
   
      Rikorrenti: Waltraud Brachner
   
      Konvenuta: Pensionsversicherungsanstalt
   
      Suġġett
   
   Talba għal deċiżjoni preliminari — Oberster Gerichtshof — Interpretazzjoni tal-Artikolu 4 tad-Direttiva tal-Kunsill 79/7/KEE, tad-19 ta’ Diċembru 1978, dwar l-implementazzjoni progressiva tal-prinċipju tat-trattament ugwali tal-irġiel u n-nisa fi kwistjonijiet ta’ sigurtà soċjali (ĠU Edizzjoni Speċjali bil-Malti, Kapitolu 5, Vol. 1, p. 215) — Valorizzazzjoni tal-pensjonijiet — Diskriminazzjoni indiretta kontra n-nisa — Leġiżlazzjoni nazzjonali li tipprovdi għal grupp ta’ persuni li jirċievu pensjoni inqas mill-qligħ minimu u li huwa magħmul, fil-biċċa l-kbira, minn nisa, fattur ta’ valorizzazzjoni iktar baxx minn dak previst għall-pensjonijiet li huma iktar għoljin
   
      Dispożittiv
   
   
               (1)
            
            
               L-Artikolu 3(1) tad-Direttiva tal-Kunsill 79/7/KEE, tad-19 ta’ Diċembru 1978, dwar l-implementazzjoni progressiva tal-prinċipju tat-trattament ugwali tal-irġiel u n-nisa fi kwistjonijiet ta’ sigurtà soċjali, għandu jiġi interpretat fis-sens li skema ta’ aġġustament annwali tal-pensjonijiet bħal dik inkwistjoni fil-kawża prinċipali taqa’ fil-kamp ta’ applikazzjoni ta’ din id-direttiva u hija għalhekk suġġetta għall-projbizzjoni mid-diskriminazzjoni stabbilita bl-Artikolu 4(1) tagħha.
            
         
               (2)
            
            
               L-Artikolu 4(1) tad-Direttiva 79/7 għandu jiġi interpretat fis-sens li, fid-dawl tal-istatistika ppreżentata quddiem il-qorti tar-rinviju u fin-nuqqas ta’ elementi kuntrarji, hija tista’ ġustament tikkunsidra li din id-dispożizzjoni tipprekludi liġi nazzjonali li twassal biex teskludi minn żieda eċċezzjonali tal-pensjonijiet perċentwali kunsiderevolment ogħla ta’ pensjonanti nisa milli ta’ pensjonanti rġiel.
            
         
               (3)
            
            
               L-Artikolu 4(1) tad-Direttiva 79/7 għandu jiġi interpretat fis-sens li, fil-każ li fil-kuntest tal-eżami li l-qorti tar-rinviju għandha tagħmel sabiex twieġeb it-tieni domanda, hija tasal għall-konklużjoni li tipprovdi li, fil-verità, perċentwali kunsiderevolment ogħla ta’ pensjonanti nisa milli ta’ pensjonanti irġiel jista’ jġarrab żvantaġġ minħabba l-esklużjoni tal-pensjonijiet minimi miż-żieda eċċezzjonali stabbilita bl-iskema ta’ aġġustament inkwistjoni fil-kawża prinċipali, dan l-iżvantaġġ ma jista’ jiġi ġġustifikat la mill-fatt li n-nisa li kienu ħadmu jirċievu l-benefiċċju tal-pensjoni iktar kmieni, la mill-fatt li dawn jirċievu l-pensjoni tagħhom għal żmien itwal, u lanqas minħabba l-fatt li l-ammont standard tas-suppliment biex jikkumpensa kien ukoll is-suġġett ta’ żieda eċċezzjonali għall-istess sena tal-2008.
            
         
      (1)  ĠU C 148, 05.06.2010